# Angkor Wat

### Izvor: Wikipedija

Snimka francuske fotografkinje Emile Gsell iz 1866.

Angkor Wat je najvažniji i najveći hramski kompleks kambodžanske regije Angkor u kojoj je do danas ponovo otkriveno više od 1000 hramova. Nalazi se oko 240 km sjeverno od Phnom Penha, glavnog grada Kambodže, i oko 20 km sjeverno od jezera Tonle Sap. Najvećim dijelom je sagrađen u vremenu od 1113. do 1150. u vrijeme vladavine kmerskog kralja Surjawarmana II. na prostoru od oko 2 km2 i najveća je vjerska građevina na svijetu.

Angkor znači grad, dok riječ Wat na jezicima Kmera i Tajlanđana znači hram.

## [uredi] Povijest

U 11. stoljeću kralj Jasowarman gradi brojne sisteme navodnjavanja i umjetnih jezera, što je omogućilo seljacima uzgoj i do tri žetve riže godišnje. Ovako uspješna poljoprivreda rezultirala je viškom hrane i donijela carstvu Kmera veliko bogatstvo. Tako je zemlja postala uz Kinu najvažnija azijska sila, a Kmeri su mogli graditi velike gradove i ogromne hramske komplekse.

Vladari Kmera smatrali su se božanskim vladarima. Svaki kralj gradio je vlastiti hram, posvećen jednom božanstvu. Time je kralj svojim hramom bio istovremeno utjelovljenje određenog boga, s kojim se nakon smrti trebao sjediniti. Ovaj hinduistički običaj okrunjen je gradnjom hramskog kompleksa Angkor Wata. Surjawarman II. je vjerovao da će se nakon smrti sjediniti s bogom Višnuom.

## [uredi] Građenje

Objekti su sastavljeni od umjetnički obrađenog pješčenjaka. Kompleks je premrežen kanalima koji su između ostalog služili radnicima za prijevoz splavima ogromnih kamenih blokova. Blokovi za gradnju bili su brušeni u posebnim brusionama, tako da su slagani jedan na drugi bez vidljivih međuprostora.

Mitološke plesačice Apsare

Područje Angkor Wata okruženo je vodenim opkopom širokim 200 m i dugim 6 km koji pretstavlja praocean. On se, zajedno s brojnim hramskim kompleksima, uklapa u simboličku sliku svemira. U središtu je markantan hram s pet tornjeva oblikovanih kao lotosovi cvjetovi. Najviši toranj visok je 65 m.

Pogled iz zraka na kompleks Angkor Wata

Mnogi zidovi hrama ukrašeni su figurama plesačica - zvanim Apsarama - koja ima svaka svoja vlastita obilježja, tako da nisu međusobno slične.

Ove velike građevine su dosta oštećene. To su posljedice vremenskih uvjeta, bujnog rasta okolne prašume ali i ljudskih razaranja, kao na primjer brojnih pljački sijamaca u 15. stoljeću. Dodatni razlog propadanju hramova bio je i prelazak Kmera tijekom 13. stoljeća na budizam pa je princip božanskih vladara prestao postojati. Brojni radnici odbili su robovski rad za svoje vladare i sistemi za navodnjavanje kao i građevine prepuštene su laganom propadanju.

## [uredi] Današnja situacija

Nakon što u drugom dijelu 20. stoljeća zbog političke situacije u Kambodži gotovo da nije bilo moguće raditi na restauriranju objekata, no u međuvremenu različite organizacije pokušavaju zaustaviti daljnje propadanje Angkor Wata.

Pored mnogobrojnih turista, hram dnevno posjećuju i budistički monasi.

## [uredi] Nacionalno značenje

Angkor Wat je danas najznačajniji nacionalni simbol i reprezentira kmersku kulturu i kambodžanski narod. Njegova slika nalazi se na brojnim državnim simbolima pa je tako na državnoj zastavi i novčanici od 500 riela. Čak i u vrijeme vladavine Crvenih Kmera zlatna silueta hrama bila je dio kambodžanske zastave.

## [uredi] Vanjske poveznice

U Wikimedijinu spremniku nalazi se još materijala na temu:
Angkor Wat

- Virtual Tour UNESCO-ov popis mjesta Svjetske baštine

Dobavljeno iz "http://hr.wikipedia.org../../../a/n/g/Angkor_Wat_06d9.html"

Posebno:Categories: Članci u koje treba uklopiti drugi tekst | Kambodža | Svjetska baština | Vjerski objekti | Budizam | Hinduizam

##### Views

- Članak
- Razgovor
- Trenutna inačica

##### Traži

##### Drugi jezici

- বাংলা
- Bosanski
- Česky
- Dansk
- Deutsch
- English
- Español
- Eesti
- Euskara
- Suomi
- Français
- Galego
- עברית
- हिन्दी
- Bahasa Indonesia
- Ido
- Italiano
- 日本語
- Latviešu
- मराठी
- Bahasa Melayu
- नेपाल भाषा
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Русский
- Slovenčina
- Slovenščina
- Српски / Srpski
- Svenska
- தமிழ்
- ไทย
- Tagalog
- Українська
- Tiếng Việt
- 中文